Up-443/01
Natisni
Opravilna št.:
Up-443/01
Datum odločitve:
20. 11. 2001
ECLI:
ECLI:SI:USRS:2001:Up.443.01
Akt:
Ustavna pritožba A. A. zoper sklep Ustavnega sodišča št. Up 309/00 z dne 5. 3. 2001
Izrek:
Ustavna pritožba A. A. zoper sklep Ustavnega sodišča št. Up 309/00 z dne 5. 3. 2001 se zavrže.
Evidenčni stavek:
Ustavna pritožba ni pravno sredstvo, s katerim bi bilo mogoče izpodbijati odločitve Ustavnega sodišča. Ustavno sodišče je že sprejelo stališče, da odločbe ali sklepa Ustavnega sodišča ne glede na to, ali sta izdana v postopku ocene ustavnosti in zakonitosti predpisov ali pa v postopku ustavne pritožbe, torej ne glede na to, ali ima naravo posamičnega akta ali ne, ni mogoče izpodbijati z ustavno pritožbo. Ustavna pritožba je posebno pravno sredstvo, ki je dopustno zoper posamične akte drugih državnih organov, organov lokalnih skupnosti in nosilcev javnih pooblastil, kadar se z njimi posega v človekove pravice ali temeljne svoboščine. Da zoper odločitev Ustavnega sodišča ni pravnih sredstev, izhaja tudi iz tretjega odstavka 55. člena Zakona o Ustavnem sodišču, ki določa, da zoper odločitev o zavrženju, sprejemu ali nesprejemu ustavne pritožbe, ni dopustna pritožba.
Geslo:
Neizpodbojnost odločitve Ustavnega sodišča z ustavno pritožbo.
Pravna podlaga:
Zakon o Ustavnem sodišču (ZUstS), 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up 331/98 z dne 4.3.1999, Uradni list RS, št. 17/99 - OdlUS VIII,120.
Vrsta zadeve:
ustavna pritožba
Vrsta akta:
posamični akt
Datum vloge:
25. 10. 2001
Vrsta odločitve:
sklep
Vrsta rešitve:
zavrženje
Dokument:
US21122
Up-443/01
20.11.2001
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 20. novembra 2001
sklenilo:
Ustavna pritožba A. A. zoper sklep Ustavnega sodišča št. Up 309/00 z dne 5. 3. 2001 se zavrže.
Obrazložitev
1. Ustavno sodišče je z izpodbijanim sklepom zavrglo ustavno pritožbo pritožnice. Zoper ta sklep vlaga pritožnica novo ustavno pritožbo. Ustavno sodišče naj bi lažno navedlo, da je ustavna pritožba bila vložena zoper akt državnega pravobranilstva.
Pritožnik navaja, da je jasno navedel, da se pritožuje zoper tri sodne sklepe. Zatrjuje kršitev pravice do osebnega dostojanstva in varnosti po 34. členu Ustave, pravice do rehabilitacije in odškodnine po 30. členu Ustave in pravice do enakosti pred zakonom po 14. členu Ustave.
2. Ustavna pritožba ni pravno sredstvo, s katerim bi bilo mogoče izpodbijati odločitve Ustavnega sodišča. Ustavno sodišče je že sprejelo stališče, da odločbe ali sklepa Ustavnega sodišča ne glede na to, ali sta izdana v postopku ocene ustavnosti in zakonitosti predpisov ali pa v postopku ustavne pritožbe, torej ne glede na to, ali ima naravo posamičnega akta ali ne, ni mogoče izpodbijati z ustavno pritožbo (npr. Sklep št. Up 331/98 z dne 4.3.1999, Uradni list RS, št. 17/99 in OdlUS VIII, 120). Ustavna pritožba je posebno pravno sredstvo, ki je dopustno zoper posamične akte drugih državnih organov, organov lokalnih skupnosti in nosilcev javnih pooblastil, kadar se z njimi posega v človekove pravice ali temeljne svoboščine. Da zoper odločitev Ustavnega sodišča ni pravnih sredstev, izhaja tudi iz tretjega odstavka 55. člena Zakona o Ustavnem sodišču (Uradni list RS, št. 15/94 - v nadaljevanju ZUstS), ki določa, da zoper odločitev o zavrženju, sprejemu ali nesprejemu ustavne pritožbe, ni dopustna pritožba.
Ker ustavna pritožba ni dopustna, jo je treba zavreči.
3. Glede na navedbe pritožnika v ustavni pritožbi pa gre zgolj dodati, da je Ustavno sodišče ob izdaji sedaj izpodbijanega sklepa odločalo v mejah zahtevka v pritožnikovi ustavni pritožbi - v njej je jasno navedel (in trikrat ponovil), da je predmet izpodbijanja z ustavno pritožbo le predmetni akt državnega pravobranilstva.
4. Senat Ustavnega sodišča je sprejel ta sklep na podlagi prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude